חוק שוויון זכויות לאנשים עם מוגבלות (תיקון מס' 22 והוראת שעה), התשפ"ב-2022
הצעת חוק פרטית, הכנסת ה-24
פורסם: ספר החוקים, חוברת 3001, עמ' 1040, 2022-07-07T00:00:00+03:00
נקבע כי ההוראות שחלות לגבי אדם עם עיוורון המלווה בכלב נחייה יחולו גם על אדם עם מוגבלות הנעזר בחיית שירות, לעניין כניסה למקום ציבורי, שימוש בשירות ציבורי או בתחבורה ציבורית ותעסוקה ובלבד שהאדם עם המוגבלות נושא תעודת חיית סיוע, וחיית הסיוע מסומנת בסימון שיקבע השר. כמו כן נקבעו הוראות לעניין אומן ומאמן של חיית שירות, הוראות לעניין הכרה במרכזי הכשרה והדרכה וארגוני גג לחיות סיוע וכן לעניין תהליך ההכשרה של חיית סיוע ותעודת חיית סיוע. עוד נקבע כי הוראות אחרות בחיקוק הנוגעות לכלב נחייה, כגון פטור מאגרה, יחולו גם לעניין כלב השירות.